આ પ્રકારની પ્રિન્ટમાં તમને એવી જ ડિઝાઇન અને ફૅબ્રિક જોવા મળે છે જે નેચર-રિલેટેડ હોય; જેમ કે વુડલૅન્ડ પ્રિન્ટ, વાઘના પટ્ટા, ડિજિટલ, લિઝર્ડ પૅટર્ન, રેઇન પૅટર્ન, સ્પ્લીન્ટર પૅટર્ન, સિમલેસ પૅટર્ન, જીરાફ પ્રિન્ટ, લેપર્ડ પ્રિન્ટ, ઝાડ વગેરે પ્રિન્ટ જોવા મળે છે. કૅમફ્લાઝ તમને ફોલિંગ મટીરિયલ જેમ કે જ્યૉર્જેટ, શિફોન વગેરે મટીરિયલમાં સારાં લાગે. એ સિવાય કૉટન, ટેરીકૉટન, પૉલિયેસ્ટર, નાયલૉન, લાયક્રા કૉટન, જ્યૉર્જેટ, શિફોન વગેરેમાં પણ જોવા મળે. કૅમફ્લાઝ પહેલાં તમને ટી-શર્ટ, પૅન્ટ, ટૅન્ક ટૉપ, જૅકેટ, ફ્લિપ-ફ્લૉપમાં જોવા મળતાં હતાં; પણ હવે એ તમને પર્સ, સનગ્લાસિસ, વૉચ, બૅગ જેવી દરેક ફૅશન-રિલેટેડ વસ્તુમાં જોવા મળે છે. કૅમફ્લાઝમાં તમને કલરમાં પણ ઘણાં વેરિએશન જોવા મળે છે; જેમ કે પિન્ક, બ્લુ, યલો વગેરે. નાનાં બાળકોનાં કપડાંમાં તમને કૅમફ્લાઝ પ્રિન્ટ જોવા મળે.